Sikkerhedskopiering og synkronisering af filer minder om hinanden, men funktionerne har to forskellige formål.
Når du sikkerhedskopierer filer fra din computer eller et eksternt drev til Dropbox, oprettes der en sikker kopi, som du kan bruge, hvis der skulle opstå problemer. Sikkerhedskopier er ikke beregnet til deling. De ændringer, du foretager i filer, som du har sikkerhedskopieret i Dropbox, opdateres ikke på din computer eller harddisk.
Når du synkroniserer filer til Dropbox, bliver filerne tilgængelige til redigering og deling, der hvor du bruger Dropbox, f.eks. fra din mobilenhed, når du er på farten, på kontoret eller fra din bærbare computer. Når du foretager en ændring i en fil, du har synkroniseret, bliver ændringen synkroniseret til Dropbox alle de steder, hvor du bruger det.